વિલે પાર્લે-વેસ્ટમાં લ્સ્ રોડ પર દીપ બાર પાસે આવેલા સિગ્નલ પર કેટલાય સમયથી રસ્તાની વચ્ચે એક જૂનુંપુરાણું સ્કૂટર પડ્યું છે. સ્કૂટરની નંબર-પ્લેટ પણ નથી, છતાં RTOવાળા આ સ્કૂટરને અહીંથી ખસેડવા કોઈ જ કાર્યવાહી કરતા નથી. આ બાબતે મિડ-ડે LOCALને ફરિયાદ કરતાં એક રાહદારીએ નામ ન આપવાની શરતે જણાવ્યું હતું કે ‘રસ્તાની વચ્ચે ભંગારની હાલતમાં પડેલું સ્કૂટર પર શું RTOવાળાની નજર નથી ગઈ? રસ્તા પર પડેલા આ સ્કૂટરમાં ચરસીઓ પોતાનો સામાન રાખવા માટે તેનો ઉપયોગ કરે છે. વચ્ચે પડેલા સ્કૂટરને કારણે અવરજવર કરતી પબ્લિકને પણ ત્રાસ સહન કરવો પડે છે. વહેલી તકે આ સ્કૂટરને ત્યાંથી હટાવી લેવામાં આવે તો સારું રહેશે.’